Aquest text parla sobre el tema Psicologia?
La Cova dels Cristalls (castellà: Cueva de los cristales) és una cova connectada a la mina de Naica, a una profunditat de 300 metres. Es troba a Naica (Mèxic). La cambra principal conté cristalls gegants de selenita (Guix, CaSO₄·2 H₂O), alguns dels cristalls naturals més grans trobats mai. El cristall més gran trobat fins ara a la cova fa 12 metres de llarg per 4 m. de diàmetre i 55 tones de pes. La cova és extremadament calenta, amb la temperatura de l'aire que arriba fins a 58 °C  i una humitat relativa d'entre 90 i 99%. La cova està relativament inexplorada gràcies a aquests factors.Sense una protecció adequada, els treballadors només poden suportar al voltant de deu minuts d'exposició contínua a aquests factors ambientals.La cova va ser descoberta pels germans Eloy i Javier Delgado, miners d'ofici, a l'abril de l'any 2000. Un grup de científics, coneguts com a «Projecte Naica», ha estat molt involucrat en la investigació d'aquestes cavernes.
No.